ད་ལོར་ལོ་ཞེ་བདུན་ལ་སོན་པའི་ཚེ་རིང་རྡོ་རྗེ་ནི་མཚོ་ལྷོ་བོད་རིགས་རང་སྐྱོང་ཁུལ་གུང་ཧོ་རྫོང་ཆབ་ཆ་གྲོང་རྡལ་མེ་ཏོག་ལུང་བ་གོང་མ་སྡེ་བའི་མི་ཡིན་ལ།ཆུང་དུས་སུ་སྒལ་ཚིགས་སྒུར་བའི་ནད་ཕོག་པས།ལས་ཀ་ལྗིད་མོ་ཅི་ཡང་ལས་ཐུབ་ཀྱིན་མེད།རྗེས་སུ་ཆུང་མས་ཀྱང་ཁོ་དང་བཟའ་ཐོར་བྱས།གོང་ན་ལོ་ལོན་དང་འོག་ན་བྱིས་པ་སྙོར་རྒྱུ་ཡོད་ལ།བཟའ་མིབོའི་བཟའ་བཏུང་འགྲོ་འདུག་གི་འགྲོ་སོང་ཚང་མ་ཁོ་གཅིག་པུའི་ཕྲག་ཏུ་བབས་ཡོད།གཅིག་ནས་ལག་རྩལ་མེད་པ་དང་།གཉིས་ནས་རིག་གནས་མེད་པའི་ཁར་ལུས་ཤུགས་ངལ་རྩོལ་གྱི་ལས་ཀའང་ལས་མི་ཐུབ་པས།ཚེ་རིང་རྡོ་རྗེའི་བརྟེན་ས་གཅིག་པུ་ནི་ཁོ་ཚང་གི་ས་མུའུ་བཅུ་ལྷག་ཡོད་པའི་ས་ཞིང་དང་ལུག་དྲུག་ཅུ་པོ་དེ་རེད།ཕྱོགས་གཅིག་ནི་ན་ཚའི་སྡུག་བསྔལ་དང་ཕྱོགས་གཞན་ནི་འཚོ་བའི་ཁུར་པོ་ལྗིད་མོ་དེ་ཡིན་པས།སྐབས་མང་པོ་ཞིག་ལ།རང་ཉིད་ཀྱིས་ལྕོགས་མི་ཐུབ་པའི་ཚོར་བ་བྱུང་མྱོང་།